**Ministru kabineta noteikumu projekta “Grozījumi Ministru kabineta 2010.gada 5.oktobra noteikumos Nr.951 “Kārtība, kādā** **Valsts sociālās apdrošināšanas aģentūra reģistrē valsts sociālās apdrošināšanas obligātās iemaksas un apmainās ar Valsts ieņēmumu dienestu ar ziņām par šīm iemaksām un pārmaksāto iedzīvotāju ienākuma nodokli”” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projekta “Grozījumi Ministru kabineta 2010.gada 5.oktobra noteikumos Nr.951 “Kārtība, kādā Valsts sociālās apdrošināšanas aģentūra reģistrē valsts sociālās apdrošināšanas obligātās iemaksas un apmainās ar Valsts ieņēmumu dienestu ar ziņām par šīm iemaksām un pārmaksāto iedzīvotāju ienākuma nodokli”” (turpmāk – noteikumu projekts) mērķis ir nodrošināt saistībā ar vienoto nodokļu kontu valsts sociālās apdrošināšanas obligāto iemaksu (turpmāk – VSAOI) reģistrēšanu apdrošināto personu kontos atbilstoši vienotajā nodokļu kontā saņemtajiem maksājumiem, kas ir novirzīti maksājumu saistību segšanai atbilstoši maksājumu saistību segšanas secībai. Noteikumu projekts paredz arī citus tehniskus un redakcionālus precizējumus.Noteikumu projektā noteikts, ka grozījumi Ministru kabineta 2010.gada 5.oktobra noteikumos Nr.951 “Kārtība, kādā Valsts sociālās apdrošināšanas aģentūra reģistrē valsts sociālās apdrošināšanas obligātās iemaksas un apmainās ar Valsts ieņēmumu dienestu ar ziņām par šīm iemaksām un pārmaksāto iedzīvotāju ienākuma nodokli” (turpmāk - noteikumi Nr.951) par normām, kas saistītas ar vienoto nodokļu kontu stāsies spēkā 2021.gada 1.janvārī, savukārt pārējās normās - vispārējā kārtībā.  |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | 1. Ministru kabineta 2020.gada 16.jūnija noteikumi Nr.393 “Grozījumi Ministru kabineta 2010. gada 7. septembra noteikumos Nr. 827 "[Noteikumi par valsts sociālās apdrošināšanas obligāto iemaksu veicēju reģistrāciju un ziņojumiem par valsts sociālās apdrošināšanas obligātajām iemaksām un iedzīvotāju ienākuma nodokli](https://likumi.lv/ta/id/217642-noteikumi-par-valsts-socialas-apdrosinasanas-obligato-iemaksu-veiceju-registraciju-un-zinojumiem-par-valsts-socialas-apdrosinas...)””.2. 2018.gada 25.oktobrī Saeimā pieņemtais likums “Grozījumi likumā “Par valsts sociālo apdrošināšanu””. 3. 2019. gada 23. maijā pieņemtais likums „Grozījumi Mikrouzņēmumu nodokļa likumā”.4. 2018.gada 31.maijā pieņemtais likums “Grozījumi Maksātnespējas likumā”. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 1. 2018.gada 25.oktobrī Saeimā pieņemtais likums “Grozījumi likumā “Par valsts sociālo apdrošināšanu”” nosaka no 2021.gada 1.janvāra darba devēja ziņojumu un pašnodarbinātā ziņojumu jaunus iesniegšanas datumus, kā arī vienotu datumu, līdz kuram jāveic VSAOI vienotajā nodokļu kontā. Ministru kabineta 2010.gada 7.septembra noteikumu Nr.827 „Noteikumi par valsts sociālās apdrošināšanas obligāto iemaksu veicēju reģistrāciju un ziņojumiem par valsts sociālās apdrošināšanas obligātajām iemaksām un iedzīvotāju ienākuma nodokli” III nodaļā ir mainīti Valsts ieņēmumu dienestā (turpmāk – VID) iesniedzamo ziņojumu nosaukumi: darba devēju ziņojums, sezonas laukstrādnieku ienākuma nodokļa maksātāju ziņojums, pašnodarbinātā vai darba ņēmēja ziņojums.Ievērojot iepriekš minēto, ir jāveic grozījumi noteikumos Nr.951, precizējot informāciju, ko VID jāiesniedz Valsts sociālās apdrošināšanas aģentūrai (turpmāk – VSAA).  Šobrīd noteikumi Nr.951 nosaka pienākumu VSAA, ja VSAOI nav veiktas pilnā apmērā, reģistrēt VSAOI noteiktā secībā: * pašnodarbinātā, kurš nodarbina darba ņēmējus un sezonas laukstrādniekus, VSAOI maksājumus vispirms reģistrē darba ņēmējiem, tad sezonas laukstrādnieku ienākuma nodokļa maksātājiem un pēc tam – pašnodarbinātajam;
* pašnodarbinātā, kurš guvis ienākumu no lauksaimnieciskās ražošanas, VSAOI maksājumus vispirms reģistrē darba ņēmējiem un sezonas laukstrādnieku ienākuma nodokļa maksātājiem un pēc tam – pašnodarbinātajam saskaņā ar ceturkšņa ziņojumos norādīto un pašnodarbinātā pensiju apdrošināšanai saskaņā ar ceturkšņa ziņojumos norādīto;
* darba devēja, pašnodarbinātā, iekšzemes darba ņēmējam pie darba devēja ārvalstnieka un ārvalstu darba ņēmējam pie darba devēja ārvalstnieka VSAOI maksājumus pārrēķina, ar attiecīgā mēneša vai ceturkšņa valsts sociālās apdrošināšanas obligāto iemaksu atlikumu papildinot nākamā mēneša vai ceturkšņa VSAOI, līdz brīdim, kad veiktās VSAOI ir vienādas ar aprēķinātajām VSAOI. Pārrēķinot darba ņēmējam VSAOI par laikposmu no 2011.gada 1.janvāra, papildina ar VSAOI atlikumu nākamā mēneša valsts sociālās apdrošināšanas obligātās iemaksas tikai par laikposmu no 2011.gada 1.janvāra;
* VSAOI, kas veiktas pēc juridiskas personas maksātnespējas procesa pasludināšanas, VSAA reģistrē darba ņēmējiem par pārskata mēnešiem pēc maksātnespējas procesa pasludināšanas mēneša;
* Maksātnespējas kontroles dienesta veiktās VSAOI no darbinieku prasījumu garantiju fonda līdzekļiem par norādīto periodu reģistrē tām personām, kuru prasījumus Maksātnespējas kontroles dienests apmierina.

No 2021.gada 1.janvāra visiem nodokļa maksātājiem ir noteikts vienots VSAOI veikšanas datums un ir noteikta kārtība, kādā vienotajā nodokļu kontā saņemtos maksājumus VID novirza saistību segšanai atbilstoši Ministru kabineta 2018.gada 30.oktobra noteikumiem Nr.661 „Kārtība, kādā maksā nodokļus, nodevas, citus valsts noteiktos maksājumus un ar tiem saistītos maksājumus un novirza tos saistību segšanai”. Maksājumu saistības VID sarindo to segšanas secībā, ievērojot  nodokļu deklarācijas iesniegšanas vai maksāšanas termiņu un ņemot vērā maksājuma veidu.Šobrīd saskaņā ar noteikumos Nr.951 noteikto kārtību VSAOI maksājumus par pārskata periodu reģistrē VSAA atbilstoši darba devēju, pašnodarbināto, iekšzemes darba ņēmēja pie darba devēja ārvalstnieka un ārvalstu darba ņēmējam pie darba devēja ārvalstnieka, sezonas laukstrādnieku ienākuma nodokļa maksātāju ziņojumu (turpmāk – ziņojumi), mikrouzņēmuma nodokļa maksātāju deklarāciju (turpmāk – deklarācijas) un faktiski veikto maksājumu informācijai, kas saņemta no VID. Ņemot vērā to, ka arī turpmāk nodokļu maksātāji ziņojumus un deklarācijas iesniegs VID noteiktajā kārtībā, šobrīd esošā VSAOI maksājumu novirzīšana neatbilst plānotajām izmaiņām, kad VID, sākot no 2021.gada 1.janvāra, VSAOI maksājumus piesaistīs atbilstošajam VID iesniegtajam ziņojumam vai deklarācijai par konkrētu pārskata mēnesi, konkrētu taksācijas gada ceturksni, Maksātnespējas kontroles dienesta informācijai, juridiskās personas maksātnespējas pasludināšnanas datumam vai VSAOI parādu saistību segšanai, ir jāprecizē noteikumi Nr.951, nodrošinot vienotu VID un VSAA datu atbilstību faktiski veikto VSAOI maksājumu reģistrēšanā.2. 2019. gada 23. maijā pieņemtais likums „Grozījumi Mikrouzņēmumu nodokļa likumā” nosaka kārtību, kādā VID attiecina valsts budžetā iemaksātā mikrouzņēmumu nodokļa ieņēmumus, attiecinot 80% no mikrouzņēmumu nodokļa ieņēmumiem kā VSAOI. Pašreiz valsts budžetā iemaksātā mikrouzņēmumu nodokļa ieņēmumus sadala Valsts kase un saskaņā ar noteikumiem Nr.951 VID sniedz informāciju VSAA par mikrouzņēmuma veiktajiem mikrouzņēmumu nodokļa maksājumiem.Sakarā ar to, ka mikrouzņēmumu nodokļa ieņēmumus, sākot no 2021.gada 1.janvāra, sadala VID, informāciju VSAA VID sniegs par VSAOI daļu no mikrouzņēmuma veiktajiem mikrouzņēmumu nodokļa maksājumiem. Līdz ar to ir jāprecizē noteikumi Nr.951.3. 2018.gada 31.maijā tika pieņemts likums “Grozījumi Maksātnespējas likumā”, saskaņā ar kuru no 2018.gada 1.jūlija Maksātnespējas administrācijas nosaukums tiek mainīts uz Maksātnespējas kontroles dienestu. |
| 3. | Projekta izstrādē iesaistītās institūcijas un publiskas personas kapitālsabiedrības | VSAA un VID.  |
| 4. | Cita informācija |  |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Darba devēji (147.1 tūkst.), darba ņēmēji (1 005 125 personas), pašnodarbinātie (70 543 personas), iekšzemes darba ņēmēji pie darba devēja – ārvalstnieka (207 personas) un ārvalstu darba ņēmēji pie darba devēja – ārvalstnieka (6 personas) (informācija par 2019.gada 12 mēnešiem). |
| 2. | Tiesiskā regulējuma ietekme uz tautsaimniecību un administratīvo slogu | Termiņus, kādos ir jāiesniedz darba devēja ziņojumi un pašnodarbināto, iekšzemes darba ņēmēju pie darba devēja – ārvalstnieka un ārvalstu darba ņēmēju pie darba devēja – ārvalstnieka ziņojumi un termiņu, līdz kuram jāveic VSAOI vienotajā nodokļu kontā, un kārtību, kādā ir jāreģistrē faktiski veiktās VSAOI atbilstošajam darba devēja ziņojumam un pašnodarbināto, iekšzemes darba ņēmēju pie darba devēja – ārvalstnieka un ārvalstu darba ņēmēju pie darba devēja – ārvalstnieka ziņojumiem, veicamas VSAOI, nosaka likums “Par valsts sociālo apdrošināšanu”.Noteikumu projekts paredz precizēt VID sniedzamo informāciju Valsts sociālās apdrošināšanas aģentūrai, kā arī nodrošināt vienādu VSAOI maksājumu reģistrēšanu Valsts ieņēmumu dienestā un Valsts sociālās apdrošināšanas aģentūrā, maksājumu saistības sarindojot, sākot ar vecāko nesegto maksājumu saistību un piesaistot maksājumus atbilstoši VSAOI maksātāja iesniegtajam ziņojumam vai deklarācijai par konkrētu pārskata periodu. |
| 3. | Administratīvo izmaksu monetārs novērtējums | Projekts šo jomu neskar |
| 4. | Atbilstības izmaksu monetārs novērtējums | Projekts šo jomu neskar |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | 2020.gada 10.augustā informācija par noteikuma projekta izstrādi ievietota Labklājības ministrijas un Valsts kancelejas mājaslapā. |
| 2. | Sabiedrības līdzdalība projekta izstrādē | Sabiedrības līdzdalības termiņš – š.g. 21.augusts. |
| 3. | Sabiedrības līdzdalības rezultāti | No sabiedrības priekšlikumi līdz š.g. 27.augustam netika saņemti. |
| 4. | Cita informācija | Nav  |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Valsts SAA un VID.  |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Pārvaldes funkcijas un uzdevumi netiek grozīti.Jaunas institūcijas nav nepieciešams izveidot, kā arī nav paredzēta esošo institūciju likvidācija vai reorganizācija.Noteikumu projekts tiks īstenots esošo cilvēkresursu ietvaros.  |
| 3. | Cita informācija | Nav |

Labklājības ministre R.Petraviča

Dreimane, 67012562

Airina.Dreimane@lm.gov.lv